text: Politi og brandvæsen ledte efter brand
  14 marts 2013 kl. 08.00
  Nervøsiteten omkring Haderslev er stor. Ved 3.20-tiden i nat blev der observeret flammer nær Hoptrup, men politi og brandvæsen ledte forgæves efter en brand.
  - Vi tror, at der kan være tale om en opblussen ved den seneste brand i Hoptrup, siger vagtchef Ole Aarup, Syd- og Sønderjyllands Politi, til TV SYD. Det lokale brandvæsen blev i nat kaldt til brandstedet, fordi ilden var blusset op.
  Alarmen indløb kl. 3.22. Det blev meldt om, at der var set flammer.
  Der blev sendt en brandbil af sted, men den fandt ingen brand. Også politipatruljer i området ledte efter nye brandsteder, men fandt intet.
  
  Undersøger
  Tre nætter i træk er der brændt bigballer i et lille område syd for Haderslev. Politiet vil fredag undersøge brandstederne nærmere, men hælder efterhånden til, at brandene er påsatte.
  